open-index/open-wikipedia-markdown huggingface dataset:
Bhutani ngultrum

**Bhutani ngultrum** (dzongkha keeles &#3921;&#3908;&#3956;&#3939;&#3851;&#3904;&#4018;&#3928; (*dNgul Tam* 'hõbemünt')) on Bhutani rahaühik.

Valuutatähis standardi ISO 4217 järgi on **BTN**. Lühend on *Nu*.  

Ngultrum võeti kasutusele 1974.

Üks ngultrum jaguneb 100 tšhertrumiks (*[[Chhertrum]]*; lühend *Ch*). Kuni 1979. aastani jagunes see 100 tšetrumiks (*[[Chetrum]]*). 

## Vahetuskursid
Ngultrum võrdub väärtuselt India ruupiaga. 

India aitas Bhutanil 1960. aastatel Bhutani majandust arendada. Kui ngultrum kasutusele võeti, seoti see India ruupiaga. Põhjuseks on Bhutani majanduse tihe seos India majandusega: India arvele läheb umbes 95% Bhutani ekspordist ja 80% Bhutani impordist.

Ngultrum on otseselt konverteeritav ainult India ruupiaga, teiste valuutadega India ruupia kaudu. Ngultrumit aktsepteeritakse Bhutani lähedal asuvates India piirkondades.

Seisuga 7. jaanuar 2005 võrdus USA dollar 43,8400 ngultrumiga ja euro 57,2443 ngultrumiga. Seisuga 2. oktoober 2005 oli vahetuskurss 1 euro 54,04 ngultrumi vastu ja 1 ngultrum 0,02 euro vastu.

Vahetuskurss 24. augustil 2006
1 USA dollar = 46,5333 ngultrumit
1 euro = 59,4456 ngultrumit
1 Hiina jüaan = 5,83453 ngultrumit
1 Suurbritannia naelsterling = 88,0495 ngultrumit

Vahetuskurss 23. oktoobril 2009
1 euro = 69,89 ngultrumit
1 Eesti kroon = 4,4668 ngultrumit

## Pangatähed ja mündid

Käibel on järgmised pangatähed:
*1 ngultrum
*5 ngultrumit
*10 ngultrumit
*20 ngultrumit
*50 ngultrumit
*100 ngultrumit
*500 ngultrumit
*1000 ngultrumit

Käibel on järgmised mündid:
*20 tšhertrumit
*25 tšhertrumit
*50 tšhertrumit
*1 ngultrum

Käibel esinevad väga harva ka mündid:
*5 tšhertrumit
*10 tšhertrumit

## Ajalugu
Enne ngultrumi kasutuselevõttu jagunes ruupia 1957. aastani Bhutanis 64 *[[paisa]]* ja hiljem 100 *[[naya paisa]]*.

Enne kui Bhutan 1961 välismaailmale avanes, puudus Bhutanil rahamajandus. India ja Tiibetiga käis piiratud kaubavahetus, kuid kogu sisemaine kaubandus oli vahetuskaubandus. Isegi pärast 1961. aastat puudus Bhutanil oma valuuta, kuid India ruupia oli sestsaadik tihedalt käibel ning on jäänud siiani kehtivaks maksevahendiks. 

1960. aastatel asutati rahandussekretariaat, millest 1968. aastal sai rahandusamet. 

1968. aastal asutati maa esimene pank, Bank of Bhutan. Pangatähed võeti kasutusele 1974. aastal. 1975. aastal asutati kindlustusfirma Royal Insurance Corporation of Bhutan. 1982. aastal asutati eriseadusega Bhutani keskpank (*Royal Monetary Authority*). 1988. aastal asutati Bhutan Development Finance Corporation. 1993. aastal asutati börs Royal Securities Exchange.

1996. aastal asutati esimene erapank The Bhutan National Bank.

## Välislingid
*Bhutani valuuta ajalugu ning rahatähtede ja müntide kirjeldused ja kujutised (*inglise keeles*)
*Endiste ja praeguste pangatähtede kujutised
*Artikkel Bhutani ja India valuuta seotuse kohta (*inglise keeles*; pdf)
*''Bhutan National Bank''
*Aasia Arengupanga Bhutani lehekülg
*Bhutani pangasüsteem
Hrazdani jõgi

**Hrazdan** (armeenia Հրազդան) on jõgi Aasias Armeenia mägismaal.

Hrazdan algab umbes 1100 meetri kõrguselt Sevani järvest ning ülemjooksul voolab mägijõena läände, seejärel edelasse. Alamjooksul voolab Ararati tasandikul lõunasse ning suubub 826 meetri kõrgusel Türgi piiri lähedal vasakult Araksisse.

Jõe pikkus on 141 km ja valgala pindala 2560 km².

Hrazdani kaldal asuvad Sevan, Hrazdan, Masis ja Jerevan.

Jõel on mitmeid hüdroelektrijaamu. Aastail 1930–1962 rajati jõele nn Sevan-Hrazdani kaskaad, mis koosnes kuuest hüdroelektrijaamast.

Türgi keeles on jõe kohta kasutusel nimed *Zengi*, *Zangu*, *Zanga* ja *Zengy*.

## Viited

## Välislingid
Merapi

**Merapi** on 2911 meetri kõrgune kihtvulkaan Jaaval. Seda ümbritseb viiekilomeetrine ohuala. 

Vulkaani kõrval on kuumusest moondunud esemeid esitlev muuseum.

Merapi on Indoneesia kõige aktiivsem vulkaan. Alates 1548. aastast on ta pursanud 68 korda. 1992. aastal alanud purse kestis 10 aastat.

Vulkaani jalamil asub 637 000 elanikuga Yogyakarta linn ning külad ulatuvad mäenõlvu mööda isegi 1700 meetri kõrgusele.

Vulkaan hakkas taas purskama 2006. aasta mai alguses. Kõik ümbruskonna külade inimesed evakueeriti.

Tavaliselt toimub väiksem purse iga paari aasta tagant ja suurem iga tosina aasta tagant. Tähelepanuväärsed, paljude ohvritega pursked on toimunud aastail 1006, 1786, 1822, 1872 (lähiajaloo suurim purse) ja 1930.

1006. aasta purse kattis kogu Kesk-Jaava tuhaga. On oletatud, et see viis selles piirkonnas eksisteerinud hindude Matarami kuningriigi kokkuvarisemiseni, mis lubas tekkinud võimuvaakumi järel moslemitel saada Jaava valitsejateks.

Vulkaan hakkas uuesti purskama 26. oktoobril 2010. Selle ümbruskonnast evakueeriti üle 40 000 inimese. Hukkus vähemalt 32 inimest. Hävis üks küla.

## Viited
Vanua Levu

**Vanua Levu** on saar Melaneesias, Fidži suuruselt teine saar. See asub suuremast saarest Viti Levust 64 km kaugusel põhjas.

Pindala 5587 km&sup2;. Saar on mägine, kõrgus kuni 1032 meetrit. 

Saarel elas 2007. aastal 135 961 inimest.
Chetrum

***Chetrum*** (dzongkha keeles *Phyed Tam* 'poolmünt') oli 1974–1979 väike Bhutani mündiühik.

Algselt oli *Chetrum* väärtus pool India ruupiat. Hiljem langes see umbes ühe paisa väärtusega vaskmündiks. 

Aastal 1957 jaotati Bhutani ruupia 100 *[[naya paisa]]*. 

Aastal 1974 asendati Bhutani ruupia Bhutani ngultrumiga, mis jagunes 100 *Chetrum* (*[[paisa]]*) ning oli väärtuselt võrdne India ruupiaga.  

Aastal 1979 toimus mündireform, millega *Chetrum* asendati  *[[Chhertrum]]*.
Meru (vulkaan)

**Meru** on vulkaan Aafrikas Tansaanias Arusha piirkonnas, umbes 70 km Kilimanjarost läänes. Vulkaani ümbritseb Arusha rahvuspark.

Meru kõrgus on 4645 meetrit. 

## Välislingid
Viti Levu

**Viti Levu** on saar Melaneesias. 

Pindala 10 388 km&sup2;. Saar on mägine, kõrgus kuni 1323 meetrit. 

Kuulub Fidžile. Saarel elab umbes 580 000 inimest.
Mythologia Fennica

**"Mythologia Fennica"** ("Soome mütoloogia") on Christfried Gananderi koostatud rootsikeelne ülevaateteos soome rahvausundist, mis ilmus 1789. aastal. See oli üks esimesi käsitlusi läänemeresoome ja üldse soome-ugri rahvaste usundist. 

Osa *Mythologia Fennica*st tõlkis saksa keelde Kristjan Jaak Peterson ning see ilmus 1822. aastal Johann Heinrich Rosenplänteri ajakirjas *[[Beiträge zur genauern Kenntniß der ehstnischen Sprache]]* pealkirjaga "Finnische Mythologie". Tõlkele lisas Peterson kommentaarid, mis käisid valdavalt eesti mütoloogia kohta. 

Kristjan Jaak Petersoni tõlge andis 19. sajandil innustust eesti rahvausundi ja rahvaluule kogumiseks ja uurimiseks, aga ka eesti rahvusromantilise pseudomütoloogia loomiseks. See teos mõjustas näiteks Friedrich Robert Faehlmanni, Friedrich Reinhold Kreutzwaldi jpt loomingut.

## Välislingid
* Christfrid Ganander Thomasson's Finnische mythologie, (Übersetzt von Christian Jaak Peterson), Reval: Gedruckt bei Carl Dullo, 1821
Eesti Roheline Erakond

**Eesti Roheline Erakond** (ERE) oli Eesti erakond, mis tekkis oktoobris 1990.

9. detsembril 1991 ühines ta 10. augustil 1989 asutatud Eesti Rohelise Parteiga, mille esimees oli Mario Kivistik. Mõlemad erakonnad olid välja kujunenud Eesti Rohelisest Liikumisest. Ühinenud erakonna nimeks sai Eesti Rohelised ja esimeheks Jüri Liim.

## Vaata ka
* Rohelise erakonna algatusgrupp
* Erakond Eestimaa Rohelised

## Välislingid

* www.roheline.erakond.ee
Alfaosake

**Alfaosake** koosneb kahest prootonist ja kahest neutronist, mis moodustavad heeliumi aatomituuma He. Alfaosakese mass on 6,644656 × 10-27 kilogrammi ehk 3,72738 GeV/c2 ja tema elektrilaeng on 2e.

Alfaosakesed tekivad raskete aatomituumade alfalagunemisel või kergete tuumade ühinemisel ja moodustavad alfakiirguse, mis on tugeva ioniseeriva toimega, kuid väikese läbivusega radioaktiivne kiirgus. Maa peal tekib alfakiirgus looduslikult ainult raskete tuumade lagunemisel.

Alfaosakesi kasutatakse ka elementaarosakeste kiirendites, kus tänu nende suurele massile ja elektrilaengule on võimalik neile anda suuremat energiat kui üksikutele prootonitele.

Alfaosakesi kiirgavad järgmised radioaktiivsed keemilised elemendid:
* ameriitsium
* raadium
* radoon (gaas)
* uraan
* plutoonium-238
* plutoonium-239
* poloonium

## Vaata ka
*Gammakiirgus
Abiellumine

**Abiellumine** ehk **abielusõlmimine** on juriidiline tehing, mille tulemusena abielu tekib.

Abiellumist nimetatakse ka **laulatuseks**, kuigi enamasti kasutatakse seda sõna kirikliku laulatuse puhul.

Kiriklik laulatus on katoliku kirikus ja õigeusu kirikus (tinglikult ka luterluses) abielu sakrament.

## Statistika

Kolmveerandi Tallinnas sõlmitud abielude puhul on abikaasad valinud varaühisuse.

## Vaata ka
*Abiellumus

## Viited
Tver

**Tver** (vene *Тверь*) on linn Venemaal, Tveri oblasti keskus. Asub kohas, kus Tmaka ja Tvertsa jõgi suubuvad Volga jõkke. Geograafilised koordinaadid on 56°52' N, 35°54' E.

## Ajalugu
Linn asutati 1135. aastal. Algul kuulus Novgorodi ja 1209. aastast Vladimiri-Suzdali valdusse. Linn hävitati 1238. aastal mongolite-tatarlaste poolt.

, *[[Tveri vürst]]*
1247. aastast oli Tveri vürstiriigi keskus ning Tveri vürst osales Moskva vürstiga võimuvõitluses Vene alade valitsemise pärast Kuldhordi valitseja jarlõki all. Kuni 1331. aastani valitses suurkhaani Uzbeki jarlõki alusel Vene alasid Tveri suurvürst Aleksandr Mihhailovitš.     
  
1485. aastal läks vürstkond Moskva suurvürstiriigi koosseisu.

Aastatel 1931–1990 kandis nime **Kalinin**.

## Haldusjaotus
### Rajoonid
Halduslikult jaguneb linn neljaks rajooniks. 2004. aastal liideti Tveriga Sahharovo alev, mis asub linnast kirdes ja millel pole linnaga ühist piiri.

## Majandus

Linna tähtsamad tööstusharud on masinaehitus (raudteevagunid, ekskavaatorid) ja toiduainetetööstus.

## Vaata ka
* Tveri raudteesild
* Starovolžski sild
* Novovolžski sild

## Viited

## Välislingid

* Tveri koduleht
CiTV

**CiTV** ehk **Cable Interactive TV** oli noortele suunatud Eesti kaabeltelevisioonikanal aastatel 2005–2006, mis oli eetris 24 tundi ööpäevas.

Programmi kuulusid otsesaated, omasaated ja muusikavideod.

CITV alustas saadete edastamist saatega "Pimp TV" 1. detsembril 2005 kell 19.30 ja see oli telekanali põhisaateks. CITV lõpetas tegevuse 31. oktoobril 2006. 2008. aastal ilmus saadete salvestistega 150 minuti pikkune DVD "The Very Worst of PIMP TV".

Algselt pidi ka telekanali nimeks saama Pimp TV, kuid Kultuuriministeerium ei aktsepteerinud seda nime.

Telekanali järglane oli Eeter TV.

## Viited
Taganrog

**Taganrog** on linn Venemaal Rostovi oblastis. Linn asub Aasovi mere Taganrogi lahe kaldal. 

## Ajalugu

Taganrog asutati 1698. aastal Peeter I käsul kindlusena ja Vene laevastikubaasina. 19. sajandil oli Taganrog tähtis kaubanduslinn.

1920&ndash;1924 oli Taganrog Ukraina NSV koosseisus.

Taganrogis on sündinud maalikunstnik ja pedagoog Konstantin Savitski, kirjanik Anton Tšehhov ja surnud keiser Aleksander I.

## Viited
CITV

**CITV** (lühend nimest **Children's ITV**) on Suurbritannia ettevõtte ITV Digital Channels telekanal, mis on suunatud lastele.

Programm on eetris iga päev kella 6.00–18.00.

Kanal alustas tööd 1983. aastal.

## Välislingid
*Koduleht
Kalinin

***[[Mihhail Kalinin]]** oli Nõukogude Liidu riigitegelane.

**Kalinin** on mitme asula endine nimi:
***[[Tver]]**, linn Venemaal
***[[Boldumsaz]]**, asula Türkmenistanis
***[[Eshonguzar]]**, asula Usbekistanis
Elista

**Elista** on linn Venemaal, Kalmõkkia pealinn. 

## Ajalugu
Elista asutati 1865, linnaõigused sai 1930. 1942 vallutasid linna sakslased. 1944 aastal küüditati kogu kalmõkkidest elanikkond Siberisse. Linnale anti uus nimi &ndash; **Stepnoi**. Aastal 1957, kui kalmõkkidel lubati kodumaale naasta, sai ka Elista oma endise nime tagasi.

## Rahvastik

2002. aasta rahvaloenduse andmetel oli Elista elanikest kalmõkke 63,3% ja venelasi 31,7%.

## Haridus
Elistas on üks kõrgkool Kalmõki Riiklik Ülikool. 

## Vaatamisväärsused
Elista peaväljakul asuvad Lenini ja Buddha ausammas. 

Linna idaosas asub Malelinn, mis rajati 1998 Elistas toimunud XXXIII maleolümpia jaoks. 

Linnas asub ka uus suur buda tempel, mille asukoha valis välja 1998. aastal linna külastanud dalai-laama.

## Sõpruslinnad
{| cellpadding="10"
|- valign="top"
|
*  Lhasa, Hiina
*  Ulan-Ude, Venemaa
*  Howell (New Jersey), USA
*  Ulaanbaatar, Mongoolia

## Viited

## Välislingid

* Elista koduleht
Hea usu põhimõte

**Hea usu põhimõte** (ladina keeles *bona fide(s)*) on üks õiguse üldpõhimõtteid, mida tunneb enamik maailma suuri õigussüsteeme.

## Mandrieuroopa õigussüsteem
Mandrieuroopa õigussüsteemis tähendab heas usus käitumine kohustust käituda nagu ausalt ja õiglaselt mõtlev isik. Heas usus käitumine tähendab muu hulgas poolte kohustust teha koostööd, kaitsta üksteise huve, edastada informatsiooni.

Hea usu põhimõtte eesmärk on tagada eraõiguses aususe, õigluse ja mõistlikkuse standardid. Hea usu põhimõte on abstraktne ning vajab igal konkreetsel juhul eraldi sisustamist. Sellest hoolimata võib hea usu põhimõte tõrjuda kõrvale nii lepingu kui seadusesätte, juhul kui nende kohaldamine viiks ilmselgelt ebaõiglase tulemuseni. 

Pooled ei saa hea usu põhimõtte kohaldamist piirata ega välistada. Kohustus käituda teineteise suhtes hea usu põhimõttest lähtuvalt rakendub sealjuures nii lepingu loomisele kui ka täitmisele. Seega tuleb juba lepingueelsete läbirääkimiste puhul arvestada üksteise huvisid ja õigusi, näiteks edastada tõeseid andmeid ning teatada kõigist olulistest asjaoludest.

### Eesti õigus
Võlaõigusseaduse § 6 kohaselt peavad võlausaldaja ja võlgnik teineteise suhtes käituma hea usu põhimõttest lähtuvalt ning võlasuhtele ei kohaldata seadusest, tavast või tehingust tulenevat, kui see oleks hea usu põhimõttest lähtuvalt vastuvõtmatu.

Huvitaval kombel on Eesti kui mandrieuroopa õiguse mõjusfääri kuuluva riigi võlaõigusseaduse § 7-sse sisse kirjutatud ka angloameerika õiguses sarnast rolli täitev mõistlikkuse põhimõte.

Tuleb eristada hea usu põhimõtet ja heauskset omandamist asjaõiguses.

## Angloameerika õigussüsteem
Üldises õiguses on heal usul märksa väiksem tähtsus, kuna seda sisustatakse pigem härrasmeheliku käitumise ja mittevaletamise kohustusena.

Heast usust märksa suurem tähtsus on üldises õiguses **[[mõistlikkuse põhimõte|mõistlikkuse põhimõttel]].**

## Rahvusvaheline õigus
Kuivõrd hea usu mõiste kontseptsioonid erinevad mitte üksnes õigussüsteemide, vaid ka rahvuslike õiguskordade piirides, on universaalset ning kõiki riike rahuldavat hea usu üldpõhimõtet rahvusvahelises õiguses peaaegu võimatu sisustada.

See on ilmnenud eraõigust ühtlustada püüdes, näiteks ÜRO konventsioon kaupade rahvusvahelise ostu-müügi lepingute kohta sätestab artiklis 7, et konventsiooni tõlgendades tuleb arvesse võtta *heausksuse järgimist rahvusvahelises kaubanduses*. Tegu on küllaltki hägusa sõnastusega.

Riikidevahelistes suhetes on Rahvusvaheline Kohus  kohtuasjas *Border and Transborder Armed Actions (Nicaragua/Honduras)* leidnud, et kuigi hea usu põhimõte on üks peamisi õiguslike kohustuste teket ja sooritust juhtivaid põhimõtteid, ei ole see ise kohustuse allikaks seal, kus ühtegi kohustust muidu ei eksisteeriks. Ka siin on hea usu põhimõtte mõju kitsas.
Trashi Chhoe Dzong

**Trashi Chhoe Dzong** ('hiilgava religiooni kindlus') on Bhutani pealinnas Thimphus asuv kindlusklooster (dzong).

Tegemist on kivist ja puust ehitisega, millel on paksud valge lubivärviga värvitud seinad, seitse punase katusega torni, mitu siseõue ja rikkalikult kaunistusi nii sees kui ka väljas. Kompleksis on üle saja ruumi. 

Klooster oli selle koha peal hiljemalt 1216. aastal (rajati algselt arvatavasti 12. sajandil) ning ehitati Shabdungi korraldusel ümber 1640. või 1650. aastatel. Aastatel 1962–1969, pärast Thimphu saamist riigi pealinnaks,  rekonstrueeriti ja laiendati kuninga käsul kogu kompleks, mis on kannatada saanud kolmes tulekahjus ja ühes maavärinas (ning iga kord taastatud). Rekonstrueerimisel ei kasutatud naelu ega jooniseid. 

Dzong on Bhutani usujuhi *[[jhe khenpo]]* suveresidents. Kloostris elab alaliselt 10 munka. Samuti viibib kloostris külalismunkasid. Riigimungad (*dratshang*) viibivad seal suviti.     

Dzongi ühes tiivas asub troonisaal ja kuninga kabinet ning sise- ja rahandusministeerium. Alates 1952. aastast asub seal riigi valitsus. Kuni 1993. aastani oli seal ka Rahvuskogu residents. 

Suve lõpus on Trashi Chhoe Dzongis maskitantsufestival (Thimphu festival, *[[tsechhu]]*), mis on turistide seas populaarne.

## Välislingid
*Foto: mungad kloostri õuel
*Foto: nikerdatud piilar
*Foto: palvelipud kloostri juures
*Fotod
----
*Trashi Chhoe Dzong*' on ka üks Bhutani traditsioonilistest maakondadest.
Aigueperse (Puy-de-Dôme)

**Aigueperse** on vald (*commune*) Prantsusmaal Puy-de-Dôme'i departemangus Riomi ringkonnas, Aigueperse'i kantoni halduskeskus.

Valla pindala on 10,5 km² ja elanike arv 2500 (1999).

Maksimaalne kõrgus üle merepinna on 356 meetrit. 
 
## Haldus
Linnapea on Gilbert Petitalot (ametiaeg 2001–2008).

## Viited

## Välislingid

*Mitteametlik koduleht
983

**983. aasta**

Sajandid: 9. sajand - **[[10. sajand]]** - 11. sajand

Aastakümned: 930. aastad 940. aastad 950. aastad 960. aastad 970. aastad - **[[980. aastad]]** - 990. aastad 1000. aastad 1010. aastad 1020. aastad 1030. aastad

Aastad: 978 979 980 981 982 - 983 - 984 985 986 987 988

----

## Sündmused
*...
Erik Punane jõudis Gröönimaale.

## Sündinud
*...

## Surnud
*7. detsember – Otto II, Püha Saksa Rooma Riigi keiser
Perm

**Perm** (vene keeles *Пермь*) on linn Venemaal, Uuralite eelmäestikus, Kama jõe ääres, Permi krai keskus. Linnas on palju rasketööstuse ettevõtteid ja Kama HEJ.

## Ajalugu

Linn asutati 1781 **Brjuhhanovo** küla kohale. Aastatel 1940–1957 kandis nime **Molotov**. 1916 avati Permi Riiklik Ülikool.

14. septembril 2008 kukkus Permis maandumisel alla lennufirma Aeroflot tütarettevõttele Aeroflot-Nord kuulunud reisilennuk Boeing 737-500, mis oli teel Moskvast Permi. Lennuki pardal viibis 88 inimest, kes kõik hukkusid. 

5. detsembril 2009 toimus ööklubis "Lombakas hobune" tulekahju, mille tagajärjel hukkus koha peal üle 100 inimese, koos hiljem haiglates surnutega ulatus ohvrite arv 156-ni.

## Rahvastik

Permi elanike arvu arengut kajastab allolev tabel:

Aastal 1979 sai Permist Venemaa üheksas miljonilinn, kuid 2003. aastal langes elanike arv taas alla miljoni peamiselt negatiivse loomuliku iibe tõttu (2002. aastal –4,8‰; 2006. aastal –3,7‰, 2007. aastal –3,1‰). 88,6% elanikest on venelased, 4,3% tatarlased.

Linn jaguneb halduslikult 7 linnaosaks (rajooniks) ja Novõje Ljadõ aleviks.

## Sport
Permis tegutsevad jalgpalliklubi Permi Amkar ja korvpalliklubi Ural Great.

## Vaata ka
*Permi ööklubi tulekahju

## Viited

## Välislingid

*Permi koduleht
Teokraatia

**Teokraatia** (kreeka keeles θεοκρατία *theokratia* < θεός *theos* 'jumal' + κρατεῖν *kratein* 'valitsema') on valitsusvorm, mille puhul valitsejat peetakse kas jumalaks või jumala asemikuks maa peal. 

Teokraatia puhul on valitsusel (riigil) religioosne legitiimsus, sest riik on üles ehitatud ja toimib vastavalt jumalikule tahtele. Religioon annab kuninga või poliitilise eliidi võimule religioosse legitiimsuse.

Tänapäeval on teokraatia kehtiv riigivalitsemise vorm ainult Vatikanis, mida juhib paavst. Varem on teokraatia olnud näiteks Tiibetis 17. sajandist kuni 1959. aastani.

## Islam ja teokraatia

Muslimite religioonikäsitlusse kuulub palju sellist, mida kristlane peab ilmaliku elu valdkonda kuuluvaks. Islam ei tunnista ilmaliku ja vaimuliku lahutamist. Muhamedi rajatud ühiskond oli juba teatud määral teokraatia. Muhamedil polnud vaja vaeva näha valitsejate soosingu võitmiseks, nii nagu kristlased seda esimeste sajandite jooksul Rooma riigis tegema pidid. Muhamed võitis vastupanu osutavad hõimud küllalt kiiresti, pealegi oli riiklik korraldus tollal Araabia poolsaarel nõrgalt arenenud. Muhamedi järel kujunes kalifaat teokraatiaks. Kaliif valvas usujuhtide imaamide abiga koraani käskude täitmist ning ilmalikku võimu teostas sultan. Paljudes islamimaades taotleb ilmaliku võimu kandja ka kõrgeimat vaimulikku autoriteeti.

Tänapäeva ühiskonnas toetavad sunniidid valitsevat ühiskondlikku süsteemi, šiiidid on aga tunduvalt radikaalsemad nii sise- kui ka välispoliitikas.

### Egiptus

Egiptuses sai 1956. aastal presidendiks Gamal Abdel Nasser, kes moodustas 1958. aastal Araabia Ühinenud Vabariigi, mis algul oli liitriik Süüriaga. Põhiseadus annab islamile riigiusundi staatuse. Nasser ei lõhkunud islami nõutud poliitika ja religiooni ühtsust. Ta üritas araabiasotsialismi abil läbi viia uuendusi, mis tuginevad koraanile. Araabiasotsialismi aluseks on koraani kuulutus vendlusest. Almuste jagamise nõuet käsitatakse sotsiaalpoliitikana ning püha sõda on võitlus ebaõigluse ja ülekohtu vastu. Ka president Anwar Sadat tõlgendas islamit kui õigluse ja võrdõiguslikkuse religiooni. Egiptuseski on islami positsioon viimastel aastatel tugevnenud. Nähtava kuju on see saanud fanaatilise ja Sadati-vastase Muslimite Vennaskonna tegevuse elavnemises. Vennaskonnal on mõjuvõimu ka Sudaanis ja Süürias.

### Iraan

Šahh Reza Pahlevi püüdis muuta Iraani mõnekümne aastaga rikaste naftamaardlate abil juhtivaks tööstusriigiks. Kuid ta kõrvaldas liiga järsult islami ja selle juhtide mullade ja ajatollade autoriteedi, samas ei saavutanud kiire läänestumine masside poolehoidu. Riigiusundi positsioonil asuv šiiitlus on traditsiooniliselt aldis uuendustele ja revolutsioonilistele muudatustele. Sellele toetub ka ajatolla Rūḩollāh Khomeynī juhitud liikumine, mis pagendas šahhi 1978 riigist ning mis üritab sellest ajast saadik Iraani muuta islamivabariigiks.

## Vaata ka

*Autokraatia
*Demokraatia
*Kalvinism
*Monarhia
*Oligarhia
*Šariaat
*Vabariik
Tulnukas

***[[Tulnukad|Tulnukas]]** on oletatav või väljamõeldud olend, kes pärineb kosmosest või on muu taolise võõrpäritoluga.
***[[Tulnuktaim|Tulnukas]]** on mõiste botaanikast, mis tähistab mingi kasvukoha taime, mis on sinna saanud tahtmatult inimese kaasabil.
***"[[Tulnukas (Eesti film)|Tulnukas]]"** on Tallinna Ülikooli filmiüliõpilaste diplomi- ja kursusetööna 2006. aastal valminud mängufilm.
***"[[Tulnukas (film 1979)|Tulnukas]]"** ("Alien") on Ridley Scotti ulmeõudusfilm 1979. aastast.
***"[[Tulnukas (1984)|Tulnukas]]"** ("Inoplanetjanka") on Jakov Segeli ulmekomöödia 1984. aastast.
Stavropol

**Stavropol** (vene *Ставрополь*) on linn Lõuna-Venemaal, Stavropoli krai keskus.

## Ajalugu

Linn rajati 1777. aastal kindlusena Aasovi-Mozdoki kindlustatud liinil Venemaa lõunapiiri kaitseks. Stavropoli nimi on tuletatud kreeka keelest (*stauropolis* 'ristilinn'). Alates 1847 Stavropoli kubermangu keskus. 19. sajandil sai linnast tähtis kaubanduskeskus Põhja-Kaukaasias. 

Aastani 1935 oli linna ametlik nimi **Stavropol-Kavkazski**. Aastatel 1935–1943 kandis nime **Vorošilovsk**.

## Rahvastik
Elanike arv oli 2010. aasta rahvaloenduse andmetel 398 300.

2002. aasta rahvaloenduse andmetel oli Stavropoli elanikest venelasi 88,7%, armeenlasi 4,3%, ukrainlasi 1,6%, kreeklasi 0,6%, karatšaisid 0,5%, aserbaidžaanlasi 0,4% ja valgevenelasi 0,4%.

## Viited

## Välislingid

*Stavropoli veebileht
Aegviidu valla lipp

**Aegviidu valla lipp** on Harju maakonnas asunud endise Eesti haldusüksuse Aegviidu valla lipp.

## Lipu kirjeldus
Aegviidu valla lipp koosneb kahest võrdse laiusega horisontaalsest laiust, valgest ülemisest ja rukkilillesinisest alumisest laiust. Ülemise, valge laiu keskosas paikneb valla vapi kujutis.

Lipu normaalsuurus on 105×165 cm ning kanga laiuse ja pikkuse suhe on 7:11.

## Vaata ka
* Aegviidu valla vapp

## Välislingid
*
Misti vulkaan

**Misti** on tegev-kihtvulkaan Lõuna-Ameerikas Andides. 

Misti kõrgus on 5822 meetrit.

Vulkaani jalamil asub Arequipa linn.

## Välislingid

*Misti andmebaasis Global Volcanism Program
Animated Dreams

**Animated Dreams** oli Baltimaade suurim animafilmide festival, mis toimus igal sügisel Tallinnas. Animated Dreams alustas Pimedate Ööde Filmifestivali programmis 1999. aastal. Esimese animafilmide kava aitas koostada šveitslane Otto Alder. 

Lisaks rahvusvahelisele võistlusprogrammile ning mitmetele eriprogrammidele toimusid festivalil tudengifilmide linastused ja lasteseansid. Festivali *Grand Prix* oli alates 2014. aastast Heino Parsi NAEL. Varasem peaauhind kandis nime Wooden Wolf.

Korraldajate hulka kuulusid erinevatel aastatel Heilika Pikkov, Mari-Liis Rebane ning 2016. aastal oli festivali kunstiliseks juhiks Olga Pärn. Festivalil käisid aastate jooksul žüriis mitmeid tunnustatud rahvusvahelised animafilmitegijaid nagu Adam Benjamin Elliot, Phil Mulloy, Michaela Pavlatova, Bill Plympton, Emma de Swaef jt. 

2017. aastal PÖFFi kärgfestivalid Animated Dreams ja Sleepwalkers ühinesid animatsiooni ja lühifilmide festivaliks PÖFF Shorts.

## Vaata ka
*PÖFF Shorts
*Just Film festival
*Tallinna Pimedate Ööde Filmifestival

## Viited
Eesti Rohelised

**Eesti Rohelised** (lühend **ER**) oli Eesti erakond, mis tekkis 9. detsembril 1991, kui liitusid Eesti Roheline Partei ja Eesti Roheline Erakond.

Erakonna esimehed olid asutamisest kuni 16. jaanuarini 1995 Jüri Liim ja sealt edasi kuni 21. maini 1998 Jüri Martin.

Erakond osales Euroopa Roheliste Parteide Föderatsiooni töös.

Aastal 1995 erakond lõhenes: üks tiib, mille eesotsas otsas oli Jüri Liim, pooldas selgelt rahvuslikku ja parempoolset poliitikat ega pooldanud valimisliitu Eesti Rojalistliku Parteiga.

Teine tiib, mille liider oli Jüri Martin, järgis rohkem vasakpoolset rohelist suunda.

1995. aasta Riigikogu valimistel osalesid Eesti Rohelised siiski valimisliidus Neljas Jõud, mis moodustati koos Eesti Rojalistliku Parteiga, mis ei ületanud Riigikogu valimiskünnist.

21. mail 1998 kaotas erakond Eesti Rohelised registreeringu seoses 1000 liikme künnise kehtestamisega Eesti erakondadele. Ühegi erakonnaga ei liitutud, kuid paljud ER liikmed, kes soovisid poliitikas jätkata, astusid ER likvideerimise järel Keskerakonda.

## Vaata ka
*Erakond Eestimaa Rohelised

## Viited
Volgograd

**Volgograd** (vene 'Volga linn', 1925–1961 *Stalingrad*) on oblastilise alluvusega linn Venemaal Volga jõe ääres, Volgogradi oblasti halduskeskus.

Volgograd on kangelaslinn.

## Ajalugu

Linn sai alguse 1589 Tsaritsõni kindluse rajamisest Venemaa lõunapiiri kaitseks. Tsaritsõni nime seostatakse Tsaritsa jõe nimega. Seda omakorda on arvatud pärinevat turgikeelsetest sõnadest *sarı su* ('kollane vesi') või *sarı sin* ('kollane saar'). Teise seletuse järgi pärineb see Kasaaride kaganaadi pealinna nimest, mis oli *Sarığşın*. Rahvaetümoloogia tõttu on venekeelne nimi vormunud sõna царица ('tsaarinna') järgi.

Tsaritsõni väga kiire areng XX sajandi algul nafta- ja metsakaubanduse keskuseks, tõi kaasa hüüdnime "Vene Chicago".

Kodusõja ajal 1918–1920 toimusid linna pärast ägedad lahingud.

Aastani 1925 kandis nime *Tsaritsõn* (*Царицын*) ja 1925–1961 *Stalingrad* (*Сталинград*).

Teise maailmasõja ajal toimus linnas Stalingradi lahing, mille käigus linn tehti maatasa.


Вечный огонь на Мамаевом кургане.Панорама.jpg|Igavene tuli auvahtkonnaga Mamai kurgaanil. Kollaž. Volgograd, Venemaa
Volgograd 44.67670E 48.66724N.jpg|Satelliidifoto Volgogradist


## Rahvastik

Volgograd oli aastatel 1989–1998 ja 2002–2003 miljonilinn, kuid negatiivse iibe tõttu langes elanike arv alla miljoni. 1. jaanuaril 2010 oli arvestuslik elanike arv 979 617. Märtsis 2010 liideti linnaga mitu linnalähedast alevit ja küla eesmärgiga säilitada miljonilinna staatus eeloleval rahvaloendusel. Selle tulemusel kasvas arvestuslik elanike arv 1,017 miljonini.Linna pindala kasvas 565 km²-lt 881,55 km²-ni. Volgograd on pindalalt Venemaa kolmas linn Moskva ja Peterburi järel.

## Viited

## Välislingid

* Volgogradi linnavalitsuse portaal
N'Djamena

**N'Djamena** (prantsuse (ka *Ndjamena*, *N'Djaména*, *Ndjaména*); araabia نجامينا (Njāmīnā)) on Tšaadi pealinn.

Linn asub Tšaadi ja Kameruni piiri lähedal Chari jõe ääres. 

Linna elanike arv oli 2005. aastal hinnanguliselt 721 000.

## Ajalugu

Linna asutasid prantslased 1900. aastal. 1960. aastal sai see iseseisva Tšaadi pealinnaks. 

1973. aastani kandis linn nime **Fort Lamy** (ka *Fort-Lamy*). 

1970. aastatel sai linn kannatada kodusõjas.

13. aprillil 2006 tungisid relvastatud opositsioonijõud (Ühinenud Rinne Demokraatliku Muutuse Eest) N'Djamena eeslinnadesse, kuid valitsusarmee suutis nad tagasi lüüa. Vähemalt 350 inimest sai lahingus surma.

Linnas asub Tšaadi Rahvusmuuseum, 1972 asutatud Tšaadi Ülikool ja rahvusvaheline lennuväli. 

Üle poole elanikest on kirjaoskamatud.
Geonoomia

**Geonoomia** all võidakse mõista kas geoloogiat   või siis dünaamilise geoloogia osa, mis tegeleb planeedile Maa mõjuvate füüsikaliste jõududega.

Termin "geonoomia" on vähetuntud ega oma kindlat ja üldiselt aktsepteeritud sisu. Seetõttu soovitatakse selle termini kasutamist vältida.
Anneli Kadakas

**Anneli Kadakas** (sündinud 26. septembril 1976 Pärnus) on kutseline džäss- ja rokktrummar ning hobusekasvataja.

Ta lõpetas 1994. aastal Pärnu Sütevaka Humanitaargümnaasiumi. Ta on õppinud trumme Heino Elleri nimelises Tartu Muusikakoolis ning lõpetanud Georg Otsa nimelise Tallinna Muusikakooli ja Eesti Muusikaakadeemia trummide erialal. Ta on õppinud ka Tartu Ülikooli ajalooteaduskonnas.

Anneli Kadakas on nõutud trummar erinevaid stiile viljelevates Eesti ansamblites, sh Rasta Orchestra, Rock Hotel, Dave Benton Latin Band ja L'dorado. Ta on tuntud eelkõige punkbändi Vennaskond ja uusromantilise ansambli The Flowers Of Romance liikmena.

Muusikuna on ta korduvalt üles astunud väljaspool Eestit, sealhulgas Norras, Kanadas, Ameerika Ühendriikides, Saksamaal, Venemaal, Prantsusmaal, Islandil ja Indias.

## Välislingid
*Vennaskond
*The Flowers Of Romance
*"Anneli Kadaka trummid, hobused ja roheline krokodill" Õhtuleht, 21. november 2007
Porkuni järv

**Porkuni järv** on järv Lääne-Virumaal Pandivere kõrgustikul. 

Järve pindala on  44,6 hektarit. Järv koosneb neljast osast: Suurjärv (36 ha), Aiajärv (1 ha), Iiri järv ja Alumine järv (4 ha). 

Järvest saab alguse Valgejõgi. Järve keskel asuval Küngassaarel tegutseb endises mõisahoones erivajadustega laste internaatkool ja linnuse vahitornis paemuuseum. 

Järvel on ka ujuvad saared. 

Veetase on suuresti kõikuv, allikatoiteline järv on ka täiesti kuivaks jäänud (viimati 1998., 2003., 2006. ja 2015. aastal).

## Pilte

Porkuni jarv.jpg|Porkuni järv 2018. aasta mais
Kuivanud Porkuni järv 2006.JPG|Kuivanud Porkuni järv (2006)
Päikeseloojang Porkuni järvel.jpg|Päikeseloojang Porkuni järvel


## Kirjandus
* Marju Kõivupuu. 101 Eesti pühapaika. Tallinn: Varrak 2011, lk 124.

## Välislingid

*
Säästukaart

**Säästukaart** on COOP püsikliendikaart. See võimaldab süsteemiga liitunud kauplustes saada hinnasoodustust ning boonuspunkte.

Säästukaart on kasutuses olnud alates 2000. aastast. Algselt oli see ETK ja Prisma Peremarketi ühine kaart, kuid Prisma loobus Säästukaardist 2009. aastal. Detsembris 2011 lisandus Säästukaardi kõrvale Säästukaart Pluss, mis toimib maksekaardina ning annab rohkem boonuspunkte.

2005. aastal oli Säästukaart Eesti populaarseim püsikliendikaart, kaardiomanike arv ületas 2005. aasta juulis 270 000 piiri. Säästukaart kehtis tollal Prisma Peremarketites, Maksimarketites, Konsumites, EDU ja A&O kauplustes kogu Eestis. 2004. aastal maksis ETK ostuboonustena välja üle 63 miljoni krooni.

30. aprilliks 2007 oli neid väljastatud üle 332 000 ning kokku oli tagasi makstud üle 277 miljoni krooni (2006. aastal ligi 100 miljonit krooni).

2009. aasta algul oli Säästukaardi omanikke Eestis ligikaudu 400 000, 2008. aasta jõulude eel maksti klientidele boonustena 78,5 miljonit krooni.

2012. aastal kogusid Säästukaardi ja Säästukaart Plussi omanikud preemiaraha enam kui kolm miljonit eurot. Kasutamata jäetud boonusraha kogunes üle 71 000 euro, selle annetas ETK heategevuseks.

## Reeglid
Algselt sai boonuspunkte iga vähemalt 50-kroonise ostu pealt. Üks punkt oli võrdne ühe krooniga ja iga makstud 50 krooni andis 1,5 punkti. Näiteks 100-kroonise ostu pealt kogunes 3 punkti. Boonuspunktid maksti kasutajale tagasi kaks korda aastas  - juunis ja detsembris. Väljamaksmisel võrdus 1 punkt ühe krooniga. Sarnaselt teiste sooduskaartidega on Säästukaart andnud ka teatud protsendi allahindlust ETK partnerfirmades, kelle seas on olnud nt Edelaraudtee, Nordic Jet Line, UnoX, Tallinna Optika, Salva Kindlustus ja Apotheka apteegid.

## Viited

## Välislingid
* Säästukaardi koduleht
* Säästukaardi tutvustus Põlva Tarbijate Ühistu kodulehel
* Lugeja: miks ma ei saa Säästukaart Plussi soodustusi, kui mul on kaart olemas? Kasulik.ee 02. mai 2015
* Pood jättis eaka naise kliendikaardita PM 4. september 2014
* Säästukaart kogub punkte juba esimeselt ostult JT 12.03.2013
* ETK Säästukaart pakub sularahaautomaadile konkurentsi kaubandus.ee	28.06.2012
* AARE LAINE Säästukaart Plussile joosti tormi SH 11/04/2012
* Prismast kaob Säästukaart PM 30. märts 2009
* Kaire Kenk, Levinuim püsikliendikaart – Säästukaart ÕL 11. november 2005
Võõras (täpsustus)

**"Võõras"** on mitme teose pealkiri.

*"**[[Võõras]]**" ("L'Étranger"; 1942) on Albert Camus' romaan.
*"**Võõras**" (1979) oli ulmeõudusfilmi "**[[Tulnukas (film 1979)|Tulnukas]]**" (**"Alien"**) algne eestikeelne pealkiri.
*"**[[Võõras (film 2010)|Võõras]]**" (saksa keeles "Die Fremde") on Feo Aladagi film aastast 2010.
*"**Võõras**", originaalpealkirjaga "**[[The Stranger]]**", on Dolly Partoni laul, mille võib leida Kenny Rogersi albumilt "What About Me?". Eestikeelse versiooni on salvestanud Karl Madis ja ansambel Karavan. Eestikeelsete sõnade autor on Vello Salumets.
Stalingrad (täpsustus)

**Stalingrad** oli Volgogradi (endine Tsaritsõn) linna nimeks aastatel 1925–1961.

***Stalingrad** võib nii otseses kui ülekantud tähenduses viidata Stalingradi lahingule.
***"[[Stalingrad (film 1943)|Stalingrad]]"** on 1983. aasta dokumentaalfilm Stalingradi lahingust.
***"[[Stalingrad (film 1989)|Stalingrad]]"** on Nõukogude Liidu film aastast 1989.
***"[[Stalingrad (film 1993)|Stalingrad]]"** on Saksamaa film aastast 1993.
***"[[Stalingrad (film 2013)|Stalingrad]]"** on Venemaa film aastast 2013.
***"[[Stalingrad (Eternal Flame'i album)|Stalingrad]]"** on ansambli Eternal Flame demoalbum aastast 1988. Album sisaldab ka lugu "Stalingrad"
***"[[Stalingrad (Accepti album)|Stalingrad]]"** on ansambli Accept album aastast 2012. Samuti leidub plaadil pala "Stalingrad".
***[[Stalingrad (Pariisi metroojaam)|Stalingrad]]** on Pariisi metroojaam. Jaamale anti selline nimi 1946. aastal Stalingradi lahingu auks.
***[[2250 Stalingrad]]** on asteroid.
***Stalingrad** on mõiste preferansis.

## Vaata ka
*Stalingradi mõõk on tseremoniaalne mõõk, kuningas George VI kingitus Stalingradi inimestele. Selle andis Teherani konverentsil Winston Churchill üle Jossif Stalinile.
*Stalingradi varemetel oli jalgpalli sõpruskohtumine, mis peeti Stalingradi Dünamo ja Moskva Spartaki vahel 2. mail 1943.
*Stalingradi rinne oli marssal Semjon Timošenko juhitud rinne II maailmasõjas
Novosibirsk

**Novosibirsk** on elanike arvult Venemaa kolmas linn, Novosibirski oblasti keskus. Asub Lääne-Siberi lauskmaa kaguosas, Obi jõe kaldal. 

## Kliima

Mandrilise kliimaga linnas on talvel väga külm (jaanuaris keskmiselt −16 °C) ja suvel soe (juulis keskmiselt 20 °C). Õhutemperatuuri absoluutne maksimum on 38 °C, absoluutne miinimum oli 1915. aasta jaanuaris, kui õhutemperatuur langes kuni −51,1 °C.

Sademetehulk on keskmiselt 442 mm aastas.

## Ajavöönd
Alates 24. juulist 2016 on Novosibirskis kasutusel Krasnojarski aeg (UTC+7:00 ehk Venemaal MSK+4).

Kuni 1958. aastani oli linn kahes eri ajavööndis. Obi parem- ja vasakkaldal oli tunniajaline kellavahe. Pärast on linn olnud nii Krasnojarski kui ka Omski ajavööndis (UTC+6).

## Ajalugu

Linn asutati 1893. aastal kohta, kus Siberi raudtee ületas Obi jõge. 

Aastatel 1895–1926 kandis asula keiser Nikolai II järgi ametlikult nime **Novo-Nikolajevsk** (sidekriipsu aga enamasti ei kasutatud). 1926. aastal sai linna nimeks ametlikult **Novo-Sibirsk**, kuid samuti on sidekriips aja jooksul kaotsi läinud.

Aastal 1903. aastal sai ta linnaõigused.

## Rahvastik
Novosibirsk on elanike arvult Venemaa kolmas linn. 2010. aasta rahvaloenduse esialgsetel andmetel elab linnas 1 473 730 inimest, mis on 4,6% võrra rohkem kui rahvastikuregistris.

Novosibirskis elab üle 80 rahvuse esindajat. Enamik on venelased (93,8%), rahvusvähemustest paistavad silma sakslased, ukrainlased, siberi tatarlased, juudid ja valgevenelased. Linnas elavad ka poolakad, korealased, soomlased, burjaadid, armeenlased, aserbaidžaanid, tadžikid ja muud.

## Teadus ja haridus

Novosibirski linnaosas Akademgorodokis asub Novosibirski Riiklik Ülikool ja kümneid teaduslikke instituute, sealhulgas Hristianovitši Teoreetilise ja Rakendusmehaanika Instituut. Kokku on linnas 47 kõrgemat õppeasutust.

## Tööstus
Linnas asub Novosibirski HEJ. Linnas on palju masinatööstuse ja metallurgiaettevõtteid.

## Transport

Linn on tähtis raudteesõlm. Novosibirski pearaudteejaam on üks suuremaid Venemaal. Linnas on kaks lennujaama: Tolmatšovo rahvusvaheline lennujaam ja Severnõi lennujaam, lisaks on olemas Jeltsovka lennuväli.

Novosibirsk oli Moskva ja Peterburi järel kolmas linn Venemaal, kus avati metroo (1985). Lisaks bussiliinidele töötab 20 trolli- ja 18 trammiliini.

## Sport
Tuntuim Novosibirskis tegutsev spordiklubi on jäähokiklubi Novosibirski HK Sibir, mis mängib KHL-is.

## Välissuhted
### Konsulaadid
Novosibirskis asub Venemaa Välisministeeriumi Esindus.

Välismaade konsulaadid Novosibirskis:

### Sõpruslinnad

## Vaata ka
* Venemaa Teaduste Akadeemia Siberi osakond
*Novosibirski Riiklik Akadeemiline Ooperi- ja Balletiteater

## Viited

## Välislingid

* Novosibirski linnavalitsuse veebileht
Amicus curiae

***Amicus curiae*** (ladina keeles 'kohtu sõber') on hagiavaldusega sarnanev kirjalik seisukoht isikult, kes ei ole kohtuasjas (kolmanda osapoolena) osaline, kuid keda kohtuotsus mõjutab ning kel on seetõttu kohtuasjas huvi.

Mõistet kasutatakse peamiselt angloameerika ehk üldises õiguses.
Stare decisis

***Stare decisis*** (ladina keeles 'seisku [varasem] otsus') on kohtuotsuse tegemine varasema pretsedendi alusel üldises õiguses.
Enrico Fermi

**Enrico Fermi** (29. september 1901 Rooma – 28. november 1954 Chicago) oli itaalia füüsik, kes on tuntud kui beetalagunemise uurija, esimese tuumareaktori looja ja kvantteooria arendajana.

Enrico Fermi sündis Roomas ja õppis aastatel 1918–1922 Pisa ülikoolis. Ta täiendas end Göttingenis ja Leidenis, kus tutvus ka Albert Einsteiniga. Ta tegi katseid aeglaste neutronitega ja avastas, et aatomituumade neutronitega pommitamisel on võimalik saada uusi radioaktiivseid isotoope.

Pärast Nobeli auhinna kättesaamist emigreerus ta perega New Yorki, sest ta naine oli juudi päritolu. Ta töötas Columbia ülikoolis ja hiljem Chicagos ning osales Manhattani projektis. 1942. aasta 2. detsembril õnnestus tal esimene juhitav aheltuumareaktsioon.

## Tunnustus
*1926 – Matteucci medal
*1938 – Nobeli füüsikaauhind
*1939 – valiti Ameerika Filosoofiaseltsi liikmeks
*1942 – Hughesi medal
*1947 – Franklini medal
*1950 – valiti Londoni Kuningliku Seltsi välisliikmeks
*1952 – Richtmyeri mälestusauhind
*1953 – Henry Norris Russelli auhind
*1953 – Rumfordi auhind
*1954 – Max Plancki medal

## Mälestuse jäädvustamine
Fermi järgi on nimetatud keemiline element fermium, pikkusühik fermi, Enrico Fermi auhind ja Enrico Fermi Instituut. Samuti on tema nimest tuletatud ainet moodustavate elementaarosakeste üldnimetus fermion ja Enrico Fermi tuumaelektrijaam Michiganis.

## Vaata ka
*Fermi-Diraci statistika
*Fermi pind
*Fermi paradoks
*Fermi probleem
*Fermi gaas
*Fermi resonants
*Fermi tase
*Ionisatsiooni platoo

## Välislingid
* Enrico Fermi Nobeli auhinna lehel
Gaius Marius

**Gaius Marius** ehk **Marius** (157 eKr &ndash; 16. jaanuar 86 eKr) oli Vana-Rooma riigimees ja sõjaväelane. Ta on tuntud põhiliselt oma armeereformi poolest, mis tõi kaasa nii kodusõjad kui ka Rooma vabariigi languse.

Marius oli edukas väejuht, kes saavutas suure populaarsuse Numiidia sõdades, ja ta valiti 107 eKr esimest korda konsuliks. Selle aja jooksul viis ta läbi armeereformi, mis muutis senise talupoegadest maakaitseväe professionaalseks palgaarmeeks. Senine varanduslike tsensuste järgi armeesse värbamine asendati vabatahtlike kutsumisega sõjaväkke, mis erinevalt eelnevast maksis nii palka kui ka andis varustuse ja peavarju. Väeteenistuse aeg pikenes aga 16 aastani, misjärel võisid veteranid saada tüki maad ning hakata põlluharijateks.

Hiljem saavutas ta võite ka kimbrite ja teutoonide üle ning valiti konsuliks koguni viiel aastal järjest (104&ndash;100 eKr).

100 eKr otsustas Marius avalikust elust tagasi tõmbuda, kuid 91 eKr naasis ta taas poliitikasse, kuna puhkes Liitlassõda. Pärast selle lõppu algas sõda Pontose kuninga Mithridates VI vastu ning Roomas puhkes vaidlus, kas väge peaks juhtima Lucius Cornelius Sulla või Marius. Konflikt päädis lühikese kodusõjaga, mille võitis Sulla. Marius pages Aafrikasse. 

Gaius Marius naasis sealt aga 87 eKr, kui Sulla oli parajasti sõjas Mithridatesega, ning valiti 86. aasta konsuliks. Kuid ta suri juba aasta algul, ehkki tema toetajad säilitasid Roomas võimu veel kuni 82 eKr, mil Sulla naasis sõjast ja kehtestas pärast teist kodusõda diktatuuri.
Minu onu Benjamin

**"Minu onu Benjamin"** (*Mon oncle Benjamin*) on prantsuse film 1969. aastast. 

Režissöör oli Édouard Molinaro. 

Peaosi mängisid Jacques Brel (Benjamin) ja Claude Jade (Manette).

Filmi keskne tegelane on neljakümnendates aastates vallaline maa-arst Benjamin. Filmi tegevustik toimub ligi kaks ja poolsada aastat tagasi. Peategelast ootab truult õrn ja kaunis neiu, kes filmi lõpus tema omaks saab.
Määramatus (õigusteadus)

**Määramatuse** kontseptsiooni kohaselt ei ole õiguslikel küsimustel üheseid vastuseid ning seetõttu ei ole õigusreeglite kohaldamise (näiteks kohtumenetluse) tulemusi võimalik ennustada.

On väidetud, et õiguse määramatus tuleneb:
*keele ähmasusest;
*lünkadest ja vastuoludest õiguses;
*õigusnormide eranditest.

Määramatuse kontseptsioon on vastuolus Ronald Dworkini õigusekäsitlusega, mille kohaselt kõigil õiguslikel küsimustel on ühesed õiged vastused.

## Välislingid
* D'Amato, Anthony, *[http://anthonydamato.law.northwestern.edu/Adobefiles/A955.PDF Indeterminacy]*, in The Philosophy of Law: An Encyclopedia, C. B. Gray, ed. pp. 398-400, (Garland Reference Library of the Humanities, v.1743) Garland Publishing, (1999).
Kohavektor

**Kohavektor** ehk **raadiusvektor** on vektor

:\mathbf{r}=\overrightarrow{OP},

mis määrab punkti *P* asukoha mõne fikseeritud punkti, enamasti koordinaatide alguspunkti, *O* suhtes.

## Viited
Vladimir

**Vladimir** on linn Venemaal, Vladimiri oblasti keskus. Asub Kljazma jõe ääres, Moskvast 200 km idas. Vladimir oli keskaegse Moskoovia pealinn (enne Moskvat). 

## Ajalugu

Linna asutamisaastaks loetakse aastat 1108, kui Vladimirit on esmamainitud kroonikas. Vladimiri nime seostatakse Kiievi suurvürsti Vladimir Monomahhiga. 

1137. aastal asus soome-ugri rahvaste asualale Rostovi-Suzdali vürstiriiki Vladimir Monomahhi noorem poeg, Juri Dolgoruki. J. Dolgoruki poja Andrei Bogoljubski valitsemisajal sai linnast Vladimiri-Suzdali vürstiriigi pealinn. Andrei Bogoljubski keskendus eelkõige oma uue pealinna Vladimiri arengule, mille ta laskis esinduslikult välja ehitada (Vladimiri Jumalaema Uinumise peakiriku ning teisi kirikuid ja kloostreid). Linna laiendati tunduvalt ning ümber linna rajati kindlustused. Kiievi-Vene keskus Kiiev muutus aja jooksul tähtsusetuks, eriti pärast Andrei venna Mstislav Jurjevitši rüüsteretke sinna aastal 1169 Andrei käsul. Mstislavi juhitud väed vallutasid Kiievi ning linn põletati maha, kuid Andrei pöördus tagasi kirdesse. See tegi lõpu Kiievi vürstide valitsemisele. Andrei andis Kiievi osastiseks oma vennale Gleb Jurjevitšile, ise aga võttis Vladimiris endale suurvürsti tiitli. Ta viis Kiievi lähedalt Võšgorodist ära Võšgorodi Jumalaema ikooni, mis seejärel sai tuntuks kui Vladimiri Jumalaema ikoon. Vladimiri lähedale ehitati kindlustatud Bogoljubovo loss, mis oli Andrei lemmikresidents. Oma lisanime "Bogoljubski" ongi ta selle koha järgi saanud. Andrei Bogoljubski valitsemise ajal omandas Vladimiri-Suzdali vürstkond märkimisväärse võimu ning oli Vana-Vene vürstiriikide seas tugevaim. Vladimiri tähtsuse tõstmiseks taotles Andrei 1160. aastal sinna uue metropoliidi residentsi loomist, mis oleks tähendanud Vene õigeusu kiriku jaotamist kaheks metropooliaks. Konstantinoopoli patriarh aga keeldus sellest. Vastuseks keeldus Andrei Bogoljubski Kiievis vabaks jäänud ametikohale uue Kiievi ja kogu Vene metropoliidi ametisse nimetamisest.

1238. aastal vallutasid linna mongolite hordid Batu khaani juhtimisel. Pärast mongoli ikkest vabanemist ei saavutanud Vladimir oma endist tähtsust ning jäi Moskva ja Novgorodi varju. Aastal 1299 sai linnast Vene õigeusu kiriku metropoliitide residents.

## Vaatamisväärsused

Tänapäeval kuulub Vladimir "kuldse ringi" linnade hulka. Jumalaema Uinumise peakirik, Püha Dimitri katedraal ja Kuldne värav kuuluvad UNESCO maailmapärandi nimistusse.

## Majandus

Linna peamised tööstusharud on masinaehitus ja keemiatööstus.

## Haldusjaotus

Linn jaguneb 3 linnarajooniks: Lenini, Oktoobri- ja Frunze rajoon. 2006. aasta algusest liideti linnaga linnalähedased alevid Kommunar, Orgtrud, Energetik, Jurjevets ja Mostostroi. Lisaks neile kuulub linna haldusalasse üle 10 küla ja aleviku. Koos nendega oli 1. jaanuaril 2007 elanike arv 339 900.

## Viited

## Välislingid

*Vladimiri portaal
Odoaker

**Odoaker** (ka **Odowaker**; umbes 435 – 493) oli germaani väepealik ja Itaalia kuningas alates 476. aastast kuni surmani.

Odoaker oli viimase Lääne-Rooma keisri Romulus Augustuluse ihukaitseülem ning 476. aastal otsustas ta viimase kukutada. Odoaker ei soovinud enam valitseda varikeisri varjus, vaid saada Itaalia otseseks isandaks. Nii kuulutas ta end ametlikult Ida-Rooma keisrile  Zenole alluvaks, ent tegelikult valitses ta Itaaliat üksinda. 

Aastal 480, pärast 475. aastal kukutatud ja 475&ndash;480 Dalmaatsias valitsenud Lääne-Rooma keisri Julius Nepose surma, liitis Odoaker oma kuningriigiga ka kunagise Illüüria provintsi. 

Ent hiljem läks ta Zenoga tülli ning nii saatis too Itaaliat vallutama Theoderich Suure ja idagoodid. Aastaks 493 jõudsid Theoderich ja Odoaker kokkuleppele, et jagavad võimu, kuid pidusöögil tappis Theoderich ta ilmselt isiklikult.
Sangay Ngedup

**Sangay Ngedup** (sündinud 1953 Punakha ringkonnas Nobgangi külas) on Bhutani põllumajandusminister. *[[Lyonpo]].* 

Sangay Ngedup oli peres teine poeg ning tal oli kaks venda ja viis õde. Neli tema õde on Bhutani kuningannad. 

Ta on lõpetanud Indias Kalimpongis kooli Dr Graham's Homes ja New Delhis St Stephen's College'i. 

1976. aastal astus ta Bhutani välisteenistusse ja käis diplomaatiakursustel Austraalias ja New Delhis.   

1977. aastal töötas ta Bhutani alalises esinduses ÜRO juures ning hiljem teise ja esimese sekretärina Bhutani kuninglikus saatkonnas New Delhis. Aastatel 1986–1989 oli Sangay Ngedup suursaadik Kuveidis. 

1989. aastal sai temast kaubandus- ja tööstusdirektor ning aprillis 1991 Plaanikomisjoni kaassekretär. 1992. aastal sai ta tervishoiu peadirektoriks. 

1998. aastast oli ta tervishoiu- ja haridusminister, 2003. aastast on ta põllumajandusminister. 9. juulist 1999 kuni 20. juulini 2000 ja 5. septembrist 2005 kuni 7. septembrini 2006 oli ta Bhutani peaminister. 

Rahvusvahelised tervishoiuorganisatsioonid on tunnustanud tema tegevust riigi tervishoiusüsteemi arendamisel. Aastatel 1996–1999 oli ta Maailma Terviseorganisatsiooni täitevkomitee esimees. 
Ta on kuulunud GAVI (Ülemaailmne Vaktsiinide ja Vaktsineerimise Liit) direktorite nõukogusse. 

Ta on palju mööda Bhutani ringi sõitnud, julgustades kaugete piirkondade meedikuid. Ta on püüdnud teha arstiabi kättesaadavaks kõigile Bhutani elanikele. See tegevus on teinud ta Bhutanis populaarseks. 

2002. aastal sooritas ta koos veel kuue inimesega tervisematka "Liigu terviseks" Trashigangist Thimphusse. See oli 560 km pikkune jalgsimatk. Ta kavandas selle ise vahendina rahakogumiseks Bhutani Tervisefondi (*Bhutan Health Trust Fund*), mille eesmärk on tasuta esmatasandi arstiabi rahastamine. 

## Tunnustus

Kuningas Jigme Singye Wangchuck andis Sangay Ngedupile 24. augustil 1987 punase *[[kabney]]* (*[[dasho]]* tiitli) ja 1. jaanuaril 1998 oranži *kabney* (*lyonpo* tiitli). 

Ta on saanud Maailma Terviseorganisatsiooni auhinna "Tubakas ja tervis" ja Sasakawa auhinna saavutuste eest Bhutani esmatasandi arstiabi parandamisel. 

## Isiklikku

Sangay Ngedup on abielus ja tal on neli last. 

## Välislingid

*Tervisematk 2002
Vladimir (täpsustus)

**Vladimir** on mitme isiku ja koha nimi. 

* Vladimir (eesnimi)

Valitsejad: 

*Vladimir (Bulgaaria), Bulgaaria kuningas 889–893
*Vladimir Püha, Kiievi vürst 980–1015
*Vladimir Monomahh, Kiievi vürst 1113–1125

Linnad: 
* Vladimir, linn ja oblastikeskus Venemaal
* Vladimir, Ukraina linna Volodõmõri venekeelne nimi